Správa zo zahraničnej pracovnej cesty

1.	Účastníci ZPC:

•	Prof. RNDr. Ján Turňa, CSc., CVTI SR, Lamačská cesta 8/A, 811 04 Bratislava, riaditeľ CVTI SR, AJ,
•	PhDr. Mária Žitňanska, CVTI SR, Lamačská cesta 8/A, 811 04 Bratislava, námestníčka pre odborné činnosti CVTI SR, AJ.

2.	Zahraničná pracovná cesta:

Názov podujatia:			Summit EBSCO – strategické smerovanie
Miesto konania:    	Hotel Oriental Mandarin, Nebovidská 459/1, Malá Strana, Praha, Česká republika
Termín konania: 			12. – 13. mája 2013
Organizátor podujatia: 		EBSCO Publishing 
Účel cesty:			stretnutie vrcholového mažmentu firmy EBSCO Publishing
s predstaviteľmi spolupracujúcich inštitúcií v rámci východnej 
a strednej Európy
Financovanie: 			výdavky na cestu boli plne hradené firmou EBSCO Publishing

3.	Rámcový program pobytu:

•	12. 5.2013 odchod do Prahy o 13.00 hod., príchod 17.00 hod. (AUS),
•	13. 5. 2013 odchod z Prahy o 16.30 hod., príchod do Bratislavy 20.00 (AUS).

Na samite bolo očakávaných asi dvadsať účastníkov s rôznych krajín strednej a východnej Európy a zástupcovia spoločnosti EBSCO Publishing (ďalej len EBSCO). V predvečer samitu sa uskutočnilo stretnutie s vrcholovými predstaviteľmi spoločnosti EBSCO, Sam Brooks, popredný odborník na obsah databáz EBSCO, výkonný viceprezident EBSCO Ron Burns, vedúci v oblasti technológií, vrcholný manažment zastúpenia firmy EBSCO pre východnú a strednú Európu v Prahe  - zastúpený p. riaditeľkou Marinou Milovanovič. 
Cieľom stretnutia bolo oboznámiť svojich zákazníkov so strategickými plánmi spoločnosti EBSCO do budúcnosti, vrátane zaujúmavej diskusie a získavania spätnej väzby od pozvaných účastníkov.

4.	Stručný priebeh rokovaní, resp. študijného pobytu:

V predvečer samitu prebehli neformálne rokovania a diskusie medzi účastníkmi podujatia. Pre jednotlivých prítomných to bola zaujímavá príležitosť a možnosť pre výmenu doterajších skúseností s využívaním databázových produktov spoločnosti EBSCO, ako aj vzájomne sa zoznámenie.
Druhý deň bol plne v réžii viceprezidentov spoločnosti EBSCO, ktorí vo svojich prezentáciách prítomných oboznámili s pozadím celej spoločnosti EBSCO, t.j. s kampusom EBSCO Publishing, ktorý sídli neďaleko Bostonu, USA, následne s obsahovým zameraním produktov spoločnosti ako vydavateľa, ktorého cieľovou skupinou sú hlavne akademické inštitúcie. Ich podiel siaha do výšky 70%. Predmetom prezentácií bola ďalej tvorba rôznych modelov databáz, deklarovanie ich originality, vydávanie e-mongrafii a pod. Celá táto činnosť je   doplnená značným technologickým pokrokom v sprístupňovaní nimi produkovaných informácií. Agregácie  a ich postupný vývoj pri sprístupňovaní jednotlivých elektronických informačných zdrojov (ďalej EIZ) od rôznych vydavateľov v porovnaní s inými agregátormi, implementácia indexov a pod. Rovnako zaujímavé boli riešenia rôznych modelov discovery služieb, ich kooperácie, analýzy implementácie vecných registrov na výsledky vyhľadávania v jednotlivých systémoch a pod.
Všetky prezentácie sa týkali  procesu tvorby, agregovania a následne optimálneho spôsobu sprístupňovania obsahu používateľom. Tu spoločnosť EBSCO vystupuje vo viacerých rolách, jednak ako producent obsahu, jeho distribútor a technologický inovátor v oblasti, ktorá je pre nás zaujímavá a pre ktorú je našim strategickým partnerom.

5.	Odporúčané závery:

V súvislosti s optimalizáciou EIZ pre cieľovú skupinu projektu NISPEZ II, akademické knižnice a inštitúcie, využiť poznatky a zhodnotiť informácie prezentované spoločnosťou EBSCO a implementovať ich do dokumentu Optimalizácia portfólia EIZ pre projekt NISPEZ II.

6.	Prehľad prinesenej dokumentácie a miesto jej uloženia

Učastníci podujatia dostali k dispozícii USB kľúče s aktuálnymi prezentáciami vrcholových predstaviteľov spoločnosti EBSCO, ktoré sú k dispozícii  k nahliadnutiu u účastníkov tejto ZPC.

7.	Osobitne vyhodnotený očakávaný prínos ZPC:

Účasť na stretnutí malo veľký význam, nakoľko spoločnosť EBSCO Publishing je dlhoročným partnerom projektu NISPEZ a predpokladá sa, že bude aj jedným zo strategických partnerov pre projekt NISPEZ II. 
CVTI SR má prístup do značného množstva databáz EBSCO, a to okrem projektu NISPEZ, aj vďaka projektu Slovenskej národnej knižnice v Martine, ktorá zabezpečuje prístup formou národnej licencie pre všetky knižnice na Slovensku. Trial pre vyhodnotenie služieb EDS s implementáciou všetkých prístupných databáz bol jedným z vyhodnocovaných discovery služieb, ktoré sú v súčasnosti na trhu. Stretnutie s hlavnými predstaviteľmi EBSCO ponúklo účastníkom všetky ich súčasné postupy aj strategické zámery, čo je hodnotným  podkladom pri rozhodovaní sa v postupoch ďalšej spolupráce s takým strategickým partnerom ako je spoločnosť EBSCO Publishing.

8.	Spôsob zverejnenia výsledkov ZPC, prenos získaných informácií:

Správa zo ZPC bude zverejnená na web stránke MŠVVaŠ SR a na intranete CVTI SR. Informácie z podujatia budú tlmočené a prezentácie poskytnuté ďalším spolupracovníkom v rámci akvizície EIZ, ako aj pracovníkom zaoberajúcich sa informačnými technológiami v súvislosti so sprístupňovaním EIZ.

Súhlasím so zverejnením správy na internete.

Správu vypracovala:            PhDr. Mária Žitňanská ................................................................
Dátum: 			17. 5. 2013
Správu schválil:                    prof. RNDr. Ján Turňa, CSc. (riaditeľ CVTI SR)........................